Ferðalag til Perú er mikið ævintýri en í þessu framandi landi blandast saman á heillandi hátt hin forna Inkamenning landsins , litskrúðugir frumbyggjar og minjar frá nýlendutíma Spánverja . Glæsileiki nýlenduborganna endurspeglar ríkidæmi þess tíma og sýnir hversu stóran þátt það tímabil átti í sögu landsins . Ferðin hefst í höfuðborginni Lima sem geymir margar fornar gersemar í bland við praktískan byggingarstíl nútímans . Þaðan höldum við til Cusco , hinnar fornu höfuðborgar Inkaveldisins , en hún var miðpunkturinn í ríki Inkanna sem náði yfir stóran hluta Suður-Ameríku . Hér kynnumst við lífinu í fjöllunum , ferðumst um hinn Heilaga dal , skoðum merkar minjar og upplifum að sjálfsögðu frægasta áfangastað Perú , týndu borgina Machu Picchu , í stórbrotnu landslagi Andesfjallanna . Við heimsækjum Puno við Titicaca vatn en öldum saman bjuggu ólíkir ættbálkar víðs vegar við þetta mikla vatn . Við munum sigla út til fljótandi Uros-eyjanna , en þar býr fámennur hópur svonefndra Uros indjána . Einnig munu íbúar Aymara samfélagsins taka á móti okkur á eyjunni merkilegu Taquile .